PRITARTA PRITARTA PATVIRTINTA

Šilutės lopšelio-darželio „Žibutė“ Šilutės rajono savivaldybės Šilutės lopšelio-darželio „Žibutė“

tarybos 2020 m. spalio 26 d. administracijos direktoriaus direktoriaus 2020 m. gruodžio 16 d.

protokolu Nr. 3 2020 m. gruodžio 10 d. įsakymu Nr. V1-79

įsakymu Nr. A1-1605

**ŠILUTĖS LOPŠELIO-DARŽELIO „ŽIBUTĖ“**

**2021-2023 M. STRATEGINIS VEIKLOS PLANAS**

2020-10-26

Šilutė

**ŠILUTĖS LOPŠELIO-DARŽELIO „ŽIBUTĖ“**

**2021-2023 M. STRATEGINIS VEIKLOS PLANAS**

**1a forma**

|  |  |
| --- | --- |
| **Asignavimų valdytojas** | **Šilutės lopšelis-darželis ,,Žibutė “ 190687584** |

|  |  |
| --- | --- |
| **Misija:** | Atsakingai ugdyti sveiką, laisvą, atsakingą, kūrybišką asmenybę. Teikti kokybiškas ikimokyklinio ir priešmokyklinio ugdymo paslaugas, specialiąją pedagoginę pagalbą kalbos ir kalbėjimo bei kitų sutrikimų turintiems vaikams. |

|  |  |
| --- | --- |
| **Situacijos analizė** | |
| **Išorinės aplinkos analizė:** | |
| **Politiniai – teisiniai veiksniai.**  1. Lietuvos švietimo politika orientuota į Europos Sąjungos šalių vertybes, švietimo gaires bei prioritetus. Siekiama užtikrinti aukštą švietimo kokybę, veiksmingumą, teikti vienodas galimybes, skatinti socialinę sanglaudą, aktyvų pilietiškumą ir kūrybingumą. Vykdomas esminis švietimo sistemos atnaujinimas, apimantis visus sistemos lygmenis nuo ikimokyklinio ugdymo iki aukštojo mokslo.  2. Pagrindiniai valstybės poreikiai numatyti Valstybės pažangos strategijoje „Lietuvos pažangos strategija „Lietuva 2030“. Keliami tikslai aktualūs lopšeliui-darželiui:  2.1. nuolat tobulėjantys ir rezultatyviai dirbantys profesionalūs mokytojai;  2.2. švietimo kultūra, užtikrinanti savivaldos, socialinės partnerystės ir vadovų lyderystės darną.  Suteikta daugiau savarankiškumo mokykloms priimant įvairius sprendimus;  2.3. stiprinamas vaikų neformalusis švietimas. Vaikai turi palankiausias galimybes realizuoti  individualius gebėjimus, tenkinti specialiuosius ugdymosi poreikius;  2.4. operatyviau reaguoti į pokyčius darbo rinkoje, pritraukti jaunimą rinktis pedagogines studijas,  dirbti švietimo įstaigose.  3. Lopšelis-darželis vadovaujasi švietimą reguliuojančia teisės aktų sistema. | |
| **Ekonominiai veiksniai.**  1. Valstybės biudžeto asignavimai švietimui, mokslui ir sportui didėja. Nuo 2020 m. rugsėjo 1 d. susilygino pedagogų, dirbančių pagal ikimokyklinio ir priešmokyklinio ugdymo programas, ir bendrojo ugdymo mokytojų atlyginimai.  2. Mokyklų tinklo optimizavimas siekia sudaryti sąlygas aukštesnės kokybės ikimokyklinio ir priešmokyklinio ugdymo prieinamumui, veiksmingam išteklių paskirstymui. Privalomo priešmokyklinio ugdymo ankstinimas pradedamas nuo 2021 m. rugsėjo 1 d. Privalomą priešmokyklinį ugdymą lankys visi penkiamečiai.  3. Didelis pedagogų ir švietimo pagalbos specialistų trūkumas. Padidėję pedagogų atlyginimai paskatins jaunų specialistų motyvaciją dirbti ikimokyklinėse įstaigose.  4. Šilutės lopšelio-darželio „Žibutė“ biudžetą sudaro valstybės tiesioginė dotacija (mokymo lėšos) ir savivaldybės lėšos (aplinkos lėšos), surenkamos 1,2 procento GPM lėšos. Švietimo reikmėms skiriamas nemažas finansavimas, bet jo nepakanka. Nepakanka lėšų ugdymo aplinkai atnaujinti, ugdymo bazei turtinti, įstaigos valdymui, švietimo pagalbai ir ugdymo naujovių diegimui.  5. Sėkmingai veikia centralizuota ikimokyklinio ir priešmokyklinio ugdymo vaikų priėmimo į Šilutės rajono savivaldybės ikimokyklines įstaigas sistema. Ugdymo įstaigų tinklas tenkina visuomenės poreikius. Visi vaikai gali lankyti pasirinktą ikimokyklinio ugdymo įstaigą.  6. Būtina atnaujinti lopšelio-darželio lauko edukacines erdves. Europos sąjungos saugumo standartų neatitinka vaikų žaidimų aikštelių įranga, nėra saugios dangos. Reikalingos lėšos trūkumams šalinti. | |
| **Socialiniai veiksniai.**  1. Lietuvos socialinė politika, Vyriausybės parama šeimai, rajono socialiniai veiksniai įtakoja lopšelio-darželio veiklą. Rajone didelis socialinių paslaugų poreikis.  2. Keičiasi požiūris į šeimos vertybes, daugėja vaikų, gyvenančių su vienu iš tėvų. Didėja tėvų užimtumas, laiko stoka šeimai. Visuomenei švietimas nėra prioritetas.  3. Daugėja vaikų, turinčių specialiuosius ugdymosi poreikius. Didėja vaikų psichologinės pagalbos poreikis.  4. Nemokami pietūs skirti visiems priešmokyklinio amžiaus vaikams.  5. Ilgėjant pensiniam amžiui į darželius neateina dirbti jaunų žmonių. | |
| **Technologiniai veiksniai**.  1. Informacinės technologijos vis labiau įtakoja ugdymo procesą. Prieinamos naujos kokybiškos informacinės technologijos, bet ikimokyklinių įstaigų modernizavimas vėluoja.  2. Mokytojai turi galimybę tobulinti kvalifikaciją informacinių technologijų taikymo ugdymo procese.  3. Nepakankamas vyresnio amžiaus pedagogų kompiuterinio raštingumo lygis įtakoja ugdymo kokybę.  4. Lopšelyje-darželyje įrengta E-apsaugos sistema. Vaizdo stebėjimo sistema sudaro saugesnę aplinką vaikams, turtui. Priešgaisrinė ir Apsaugos sistema apsaugo lopšelį-darželį nuo galimo pavojaus gaisro metu, apsaugo turtą ne darbo metu.  5. Naudojamas el. dienynas „Mūsų darželis“, socialiniai tinklai. | |
| **Teisinė bazė.**  Lopšelis-darželis savo veiklą grindžia Lietuvos Respublikos Konstitucija, Lietuvos Respublikos Seimo ir vyriausybės formuojama švietimo politika, įstatymais, Lietuvos Respublikos vyriausybės nutarimais, Švietimo, mokslo ir sporto ministro įsakymais, Šilutės rajono savivaldybės tarybos sprendimais, savivaldybės Administracijos ir Švietimo ir kultūros skyriaus potvarkiais ir įsakymais, lopšelio-darželio nuostatais, vidaus tvarką reglamentuojančiais dokumentais ir kitais teisės aktais. | |
| **Vidinės aplinkos analizė:** | |
| **Organizacinė struktūra.**  1. Šilutės lopšelio-darželio „Žibutė“ organizacinę struktūrą sudaro: administracija (direktorius, direktoriaus pavaduotojas ugdymui, vyriausiasis buhalteris, ūkvedys, raštvedys), mokytojai, dirbantys pagal ikimokyklinio ir priešmokyklinio ugdymo programas, meninio ugdymo mokytojas, švietimo pagalbos specialistai: logopedas, socialinis pedagogas, judesio korekcijos mokytojas, specialusis pedagogas, mokytojo padėjėjas. Aptarnaujantis personalas: maitinimo organizatorius, virėjai, auklėtojų padėjėjai, valytojas, skalbėjas, pastatų ir teritorijos priežiūros darbininkas, kiemsargis.  2. Veikia savivaldos institucijos, dalyvaujančios sprendžiant ir tobulinant ugdymo proceso, socialinius, finansinius ir kitus lopšelio-darželio veiklos klausimus: Lopšelio-darželio taryba, Mokytojų taryba, Darbo taryba, Grupių tėvų komitetai.  3. Lopšelyje-darželyje „Žibutė“ ugdomi 184 vaikai, yra sukomplektuota 11 grupių: 2 lopšelio grupės vaikams nuo 1 m. iki pradinio ugdymo pradžios, 2 lopšelio grupės vaikams nuo 2 m. iki pradinio ugdymo pradžios, 4 darželio grupės vaikams nuo 3 m. iki pradinio ugdymo pradžios, 2 priešmokyklinio ugdymo grupės, 1 logopedinė darželio grupė - vaikams su kalbos ir kalbėjimo sutrikimais nuo 3 m. iki pradinio ugdymo pradžios. | |
| **Žmogiškieji ištekliai.**  1. Lopšelyje-darželyje patvirtinta 47,71 etato. Iš jų: 25,46 – pedagoginiai ir 22,25 nepedagoginiai etatai.  2. Darbuotojų skaičius - 48. Iš jų - 24 pedagoginiai darbuotojai (17 su aukštuoju išsilavinimu), 24 nepedagoginiai darbuotojai.  3. Dirba 2 vadovai: direktorius - II vadybinė kvalifikacinė kategorija, direktoriaus pavaduotojas ugdymui, 22 pedagogai. Iš jų 2 priešmokyklinio ugdymo mokytojai, 15 ikimokyklinio ugdymo mokytojų, 5 specialistai. Jų kvalifikacinės kategorijos:  4 vyresnieji ikimokyklinio ugdymo mokytojai,  2 ikimokyklinio ugdymo mokytojai metodininkai,  1 priešmokyklinio ugdymo mokytojas metodininkas,  1 logopedas metodininkas,  1 vyresnysis meninio ugdymo mokytojas,  1 judesio korekcijos mokytojas metodininkas.  4. Švietimo pagalbos paslaugas teikia lopšelio-darželio logopedas, judesio korekcijos mokytojas, socialinis ir specialusis pedagogai ir psichologas, priskirtas iš Šilutės pirmosios gimnazijos. | |
| **Planavimo sistema**.  1. Lopšelis-darželis rengia trijų metų strateginį veiklos planą ir metinį veiklos planą, Mokytojų ir pagalbos mokiniui specialistų atestacijos programą. Veiklos įsivertinimui ir planavimui taiko SSGG analizę, įstaigos veiklos kokybės įsivertinimo metodiką,  2. Ikimokyklinio ir priešmokyklinio ugdymo pedagogai rengia ilgalaikius planus, trumpalaikius (savaitei), kuriuos koreguoja pagal reikalą, pritaikytas ugdymo programas. Ugdomojo proceso planavimą papildo pritaikytos programos, Sveikatos stiprinimo programa ir tarptautinės socialinių įgūdžių ugdymo programa „Zipio draugai“. Planavimo pagrindas – vaiko idėjos, savarankiška, kūrybinė veikla, pedagogo pasiūlymai, ugdantys ugdytinių vertybines nuostatas, gebėjimus, būtiną gyvenimišką patirtį.  3. Švietimo pagalbos mokiniui specialistai rengia planus pusmečiui. | |
| **Finansiniai ištekliai.**  1. Biudžeto lėšos (savarankiškos), deleguotos nemokamam maitinimui skirtos lėšos, ikimokyklinio ir priešmokyklinio mokymo lėšos, specialiųjų programų lėšos (tėvų mokestis), tėvų, darbuotojų ir kitų rėmėjų Gyventojų pajamų mokesčio (GPM) 1,2 procento parama. (1,2 procento GPM lėšas įstaiga naudoja lopšelio-darželio reikmėms.)  2. Europos sąjungos finansuojamos ,,Pieno programa“, ,,Vaisių vartojimo skatinimo programa“. | |
| **Ryšių sistema, informacinės ir komunikavimo sistemos.**  1. Lopšelyje-darželyje įdiegta 1 telefono abonentas, šviesolaidinis interneto ryšys, riboto pajėgumo Wi-Fi zonos, el. paštas, el. mokinių ir pedagogų registrai, el. dienynas, interneto svetainė [www.silutezibute.lt](http://www.silutezibute.lt).  2. Kompiuterizuota 12 darbo vietų: 6 kompiuteriai prieinami pedagogams ir švietimo pagalbos specialistams, po vieną kompiuterį sekretoriui, buhalteriui, direktoriui, pavaduotojui ugdymui, ūkvedžiui ir maitinimo organizatoriui ir 6 spausdintuvai.  3. Sukurti lopšelio-darželio el. pašto adresai pedagogams ir administracijos darbuotojams.  4. Buhalterinės operacijos atliekamos naudojant el. buhalterinę programą ir bankų internetines sistemas.  5. Parengta tėvų ir darbuotojų informavimo sistema (stendai, skrajutės, susirašinėjimai, individualūs pokalbiai, renginiai, socialiniai tinklai).  6. Informacija apie įstaigos veiklą skelbiama interneto svetainėje.  7. Lopšelio-darželio vidaus komunikacijos gerinimui reikia įsigyti papildomų kompiuterių, mobilių telefonų, kad užtektų kiekvienai grupei, specialistų kabinetams, multimedią projektorių ir ekraną, įrengti papildomas Wi-Fi zonas. | |
| **Vidaus darbo kontrolė.**  1. Vidaus darbo kontrolę reglamentuoja įstaigos nuostatai, darbo tvarkos taisyklės, darbuotojų pareigybių aprašymai. Kontrolę vykdo lopšelio-darželio administracija, veiklos kokybės įsivertinimo grupė, taryba.  2. Vykdoma švietimo stebėsena pagal Švietimo, mokslo ir sporto ministro patvirtintus švietimo stebėsenos rodiklius ir nustatytą tvarką, vidaus įsivertinimo procesus ir metinius pokalbius.  3. Finansinės veiklos kontrolę vykdo valstybės kontrolės įgaliotos institucijos ir steigėjas.  4. Higienos ir maisto kokybės priežiūrą vykdo Klaipėdos visuomenės sveikatos centro Šilutės skyrius ir Valstybinės maisto ir veterinarijos tarnybos Klaipėdos departamento Šilutės skyrius.  5. Kasmet atliekamas lopšelio-darželio maisto gamybos patalpų, procesų vidaus auditas pagal Geros higienos praktikos normas. Nuolatinę žaidimų aikštelių, pastato techninę priežiūrą vykdo darželio darbuotojai, kartą metuose priežiūrą vykdo akredituotas specialistas/įmonė.  6. Įstaigos finansinę veiklą koordinuoja lopšelio-darželio direktorius. | |
| **SSGG analizė:** | |
| **Stiprybės.**  1. Lopšelyje-darželyje dirba kvalifikuoti švietimo pagalbos specialistai ir pedagogai.  2. Teikiama psichologo pagalba vaikams, turintiems emocijų ir elgesio sutrikimų.  3. Darželis turi estetišką, jaukią vidaus aplinką, muzikos ir sporto sales.  4. Didelė darželio lauko teritorija aptverta nauja tvora, rakinami visi vartai.  5. Dalyvavimas miesto, šalies, tarptautiniuose projektuose ir programose.  6. Įstaiga dirba sveikatos tausojimo kryptimi, vykdo Sveikatą stiprinančios mokyklos programą, yra aktyvi rajoniniuose ir respublikiniuose sveikatingumo, sportiniuose projektuose ir renginiuose.  7. Įsigytos dvi vaikų žaidimo aikštelės atitinkančios Higienos normą. | |
| **Silpnybės.**  1. Nesaugi lauko aplinka, ypač lauko takeliai, nesaugi, duobėta įvažiavimo į teritoriją aikštelės danga, trūksta lauko įrengimų vaikų veiklai.  2. Pedagogams trūksta žinių ir įgūdžių dirbant su specialiųjų poreikių vaikais.  3. Kai kurie pedagogai stokoja komandinio darbo įgūdžių.  4. Nepakankamas finansavimas. Materialinė bazė neatitinka šiuolaikinių reikalavimų (pereinant prie elektroninio dienyno grupėse nepakanka kompiuterių).  5. Trūksta ikimokyklinio ugdymo mokytojų, mokytojo padėjėjo.  6. Daug dokumentacijos. | |
| **Galimybės.**  1. Palankios sąlygos profesiniam tobulėjimui, galimybė išklausyti seminarus internetinėje erdvėje.  2. Užtikrinti kokybišką ikimokyklinį ir priešmokyklinį ugdymą, taikyti įvairius netradicinius ugdymo/si metodus viduje ir lauke (Valdorfo, Lauko pedagogikos, patyriminio, Kneipo ir kt. metodus).  3. Naudotis el. dienynu.  4. Pritraukti ir ugdyti aukštos kvalifikacijos pedagogus/specialistus, studentams - atlikti praktiką.  5. Aktyvus bendruomenės įsitraukimas į lopšelio-darželio veiklą. | |
| **Grėsmės:**  1. Daugėja specialiųjų ugdymosi poreikių vaikų, turinčių sveikatos ir fizinio aktyvumo sutrikimų.  2. Daugėja socialiai remtinų šeimų, vienišų mamų.  3. Pedagogų trūkumas, darbuotojų amžiaus senėjimas.  4. Pasikeitęs požiūris į šeimos vertybes, didėjantys tėvų reikalavimai.  5. Neapšiltintas pastatas, įtrūkusios sienos. 4 grupių vaikams šalta žiemos metu. Nesaugi, suskilusi stogo konstrukcijos išsikišusi dalis, laikanti lietvamzdžius aplink visą pastatą, kelią pavojų visų saugumui. | |
| **Strateginio tikslo pavadinimas:**  **Gerinti švietimo kokybę ir efektyvumą bei sudaryti sąlygas mokytis visą gyvenimą** | **Kodas** |
| **01** |
| **Strateginio tikslo aprašymas.**  Ugdymo kokybę ir efektyvumą sąlygoja pedagogų kvalifikacija, ugdymo metodai, priemonės, ugdymo aplinka.  Įgyvendinant šį tikslą - užtikrinti ugdymo paslaugų kokybę, kurti modernią ugdymo aplinką, atitinkančią bendruomenės lūkesčius:  1. siekti, kad ikimokyklinis ir priešmokyklinis ugdymas atitiktų mokymo standartus, paremtus svarbiausių vaiko kompetencijų stiprinimu, individualių jo poreikių tenkinimu, įvairiapusiu lavinimu bei inovatyvių ugdymo metodų taikymu.  2. Gerinti ikimokyklinio ir priešmokyklinio ugdymo kokybę modernizuojant ugdymo aplinką, taikant į vaiką orientuotus ugdymo būdus bei metodus (informacines technologijas, patyriminį ugdymą, ugdymą lauke, Kneipo sveikatos stiprinimo metodą, Valdorfo pedagogikos metodiką ir kt.).  3. Teikti švietimo pagalbą specialiųjų poreikių vaikams.  4. Užtikrinti nuolatinį pedagogų kvalifikacijos kėlimą, sudaryti sąlygas asmeninam tobulėjimui, mokymuisi kolegijose, universitete.  5. Siekti mažinti skaitmeninę atskirtį, visas grupes aprūpinti kompiuteriais, užtikrinti interneto ryšį.  6. Kurti kokybišką psichologinį ir socialinį mikroklimatą.  7. Siekti, kad mokytojo profesija taptų patrauklia jauniems gabiems žmonėms, kad mažėtų pedagogų stygius ikimokyklinio ugdymo srityje.  8. Teikiamų paslaugų kokybė atitiks visuomenės poreikius. Bus sukurta patraukli, šiuolaikiška ir estetiška ugdymo(si) aplinka, ugdomi reikalingi įgūdžiai, padėsiantys vaikui sėkmingai socializuotis. | |
| **Įgyvendinant šį strateginį tikslą vykdoma programa:**  **Ugdymo kokybės ir sporto plėtros programa** | |

**ŠILUTĖS LOPŠELIO-DARŽELIO ,,ŽIBUTĖ“**

**UGDYMO KOKYBĖS IR SPORTO PLĖTROS PROGRAMOS APRAŠYMAS**

**1b forma**

|  |  |  |  |  |
| --- | --- | --- | --- | --- |
| **Biudžetiniai metai** | **2021 m.** | | | |
| **Asignavimų valdytojas, kodas** | **Šilutės lopšelis-darželis ,,Žibutė“ 190687584** | | | |
| **Vykdytojas, kodas** | **Šilutės lopšelis-darželis ,, Žibutė“ 190687584** | | | |
|  | | | | |
| **Programos pavadinimas** | **Ugdymo kokybės ir sporto plėtros programa** | Kodas | | **01.** |
|  | | | | |
| **Programos parengimo argumentai** | 1. Siekiama, kad lopšelis-darželis taptų šiuolaikine, modernia, kokybiškas švietimo paslaugas teikiančia, sanitarinius-higieninius reikalavimus atitinkančia ikimokykline įstaiga:  2. Įgyvendinti ikimokyklinio irpriešmokyklinio ugdymo programas.  3. Tobulinti ugdymo kokybę.  4. Tobulinti ikimokyklinio ugdymo turinį jį atnaujinant. Taikyti programų, planų atitiktį vaikų poreikiams ir gebėjimams.  5. Tęsti saugios ir sveikos aplinkos kūrimą lauke.  6. Modernizuojant ugdymo aplinką įsigyti:  6.1. 9 kompiuterius grupėms, multimedijos projektorių ir ekraną;  6.2. 4 lauko žaidimų aikšteles.  7. Vykdyti ūkinę veiklą, sudarančią sąlygas šių programų įgyvendinimui. | | | |
| **Strateginės srities pavadinimas**  **( pagal ŠRSPP**) | **Švietimo, sveikatos ir socialinio sektoriaus plėtojimas** | | **Kodas** |  |
| **Su programa įgyvendinamas įstaigos strateginis tikslas:** | **Teikti kokybiškas bendrojo lavinimo paslaugas.** | | **Kodas** | **01** |
| **Programa** | Tęstinė | | | |

|  |  |  |  |
| --- | --- | --- | --- |
| **Programos aprašymas:**  1. Lopšelis-darželis vykdo ikimokyklinį ir priešmokyklinį ugdymą ir įgyvendina Ikimokyklinio ir Priešmokyklinio ugdymo(si) programas.  2. Ikimokyklinio ugdymo programos turinys analizuojamas, atnaujinamas, pritaikomas skirtingiems vaiko ugdymosi poreikiams, gebėjimams. Rengiamos pritaikytos ugdymo programos vaikams, turintiems specialiųjų ugdymosi poreikių.  2. Į ugdymo turinį įtraukta daug inovatyvių ugdymo(si) metodų ir būdų, informacinės technologijos.  3. Vykdant priešmokyklinio ugdymo programą, stengiamasi užtikrinti lengvesnį vaiko perėjimą iš priešmokyklinio į pradinį ugdymą.  4. Palaikoma nuolatinė pedagogų gerosios darbo patirties sklaida, nuolatinio tobulinimosi, mokymosi galimybės.  **Uždavinys - užtikrinti ugdymo (-si) programų įvairovę ir kokybę šiuolaikiškai aprūpintoje įstaigoje.** | | | |
| **Programos tikslas** | **Sukurti saugią ir sveiką ugdymosi aplinką** | **Kodas** | **01.05** |
| **Tikslo aprašymas:**  1. Lopšelyje-darželyje kuriama sveika, saugi, estetiška, vaiko poreikius atitinkanti ugdymosi aplinka.  2. Įstaiga vykdo sveikatos saugojimo ir stiprinimo programą, švietėjišką veiklą stiprinant fizinę ir psichinę vaikų sveikatą.  3. Vaikai kasmet draudžiami nuo nelaimingų atsitikimų.  4. Vaikai skatinami tapti aktyviais aplinkos, ugdymo proceso kūrėjais, dalyviais ir vertintojais. Siekiant šio tikslo bus įrengtos lauko, ugdymosi poreikius atitinkančios, edukacinės erdvės.  5. Taikant lauko pedagogikos elementus siekiama sukurti tokias lauko erdves, kuriose vaikai galėtų praleisti kuo daugiau laiko gryname ore.  6. Siekiama įsirengti daržą, atnaujinti sveikatingumo taką, pasisodinti vaismedžių. Tam tikslui bus siekiama racionaliai panaudoti turimas ir papildomai gaunamas lėšas.  **Uždavinys – sukurti šiuolaikišką ir estetišką higienos reikalavimus atitinkančią edukacinę aplinką.** | | | |
| **Programos tikslas** | **Informacijos ir komunikacijos technologijų diegimo švietimo įstaigoje programos įgyvendinimas** | **Kodas** | **02.** |
| **Tikslo aprašymas:**  Siekiant šio tikslo bendruomenės nariams sudarytos sąlygos tobulinti kompiuterinį raštingumą, integruoti gerąją darbo patirtį, naujas idėjas į kasdienę veiklą. Racionaliai panaudojant lėšas įsigyti kompiuterių, dirbti elektroniniu dienynu. Efektyviai rengti projektus finansinei paramai gauti.  **Uždavinys - Sudaryti galimybę naudotis informacijos ir komunikacijos technologijomis įstaigoje.** | | | |
| **Programos tikslas** | **Renovacijos programos įgyvendinimas** | **Kodas** | **03.** |
| **Tikslo aprašymas.**  **Siekiant šio tikslo reikalinga:**  1. modernizuoti lopšelio-darželio materialinę bazę.  2. Būtina keisti dalį vidinių durų.  3. Atnaujinti pastato fasadą, tris laiptines.  4. Keisti susidėvėjusią šildymo sistemą ir elektros instaliaciją.  Renovavus pastatą dėl energijos taupymo bei šilumos išsaugojimo būtų sudarytos saugios, geresnės darbo ir ugdymosi sąlygos vaikams ir darbuotojams. Sumažėtų išlaidos pastato išlaikymui.  **Uždavinys – baigti renovuoti įstaigą.** | | | |
| **Programos tikslas** | **Specialiųjų programų įgyvendinimas** | **Kodas** | **04.** |
| **Tikslo aprašymas:**  Kad įgyvendintume šį tikslą, užtikrinsime kokybišką maitinimo organizavimą lopšelyje-darželyje, griežčiau kontroliuosime tėvų mokesčius už vaikų maitinimą. | | | |
| **Programos tikslas** | **Darbo rinkos programų įgyvendinimas** | **Kodas** | **05.** |
| **Tikslo aprašymas:**  Kiekvienais metais, bendradarbiaudami su rajono savivaldybės administracija, teikiame paraiškas dėl dalyvavimo Užimtumo didinimo programoje, dėl laikinųjų darbų įstaigoje organizavimo ir įgyvendinimo. Programos dėka sutvarkoma ugdomoji aplinka, atliekami būtini einamieji remontai.  **Uždavinys – Dalyvauti užimtumo didinimo programose.** | | | |

|  |
| --- |
| **Numatomas programos įgyvendinimo rezultatas.**  1. Įgyvendinus programą, Šilutės lopšelis-darželis „Žibutė“ taps energetiškai efektyvus, šiltas ir jaukus. Bus užtikrintos geros sąlygos vaikų veiklai ir sveikatai.  2. Gerės ugdymo kokybė, bendruomenė įgis naujų įgūdžių, gebėjimų, patobulins bendrąsias, profesines ir specialiąsias kompetencijas. Lopšelis-darželis taps šiuolaikiškas, modernus. Ugdysis aktyvi, kūrybiška, kritiškai mąstanti asmenybė.  3. Atnaujintos lauko ugdymo erdvės, vaikų žaidimų aikštelės, įrengimai motyvuos vaikus judėti, žaisti, puoselėti supančią aplinką. Aplinka bus orientuota į žaidimų aktyvinimą, skatins vaiko smalsumą, suteiks kūrybinio džiaugsmo, malonių išgyvenimų, pasitikėjimo savimi, norą pažinti, tyrinėti, sportuoti. Gerės vaikų sveikata.  4. Tėvų įtraukimas į lopšelio-darželio veiklą padės formuoti teigiamą įstaigos mikroklimatą, gerins tarpusavio santykius.  5. Didelis dėmesys bus skiriamas gerosios darbo patirties sklaidai, bendrų projektų organizavimui, bendravimui bei bendradarbiavimui su socialiniais partneriais. |

|  |
| --- |
| **Galimi programos vykdymo ir finansavimo variantai :** Europos Sąjungos struktūrinių fondų lėšos, savivaldybės biudžeto lėšos, įstaigos projektai, rėmėjų lėšos. |

|  |
| --- |
| **Veiksmai, numatyti Šilutės rajono strateginiame plėtros plane, kurie susiję su vykdoma pro –grama :** 2.2. Plėtoti šiuolaikišką, modernią švietimo sistemą, užtikrinant ugdymo kokybę ir  užimtumą. 4.1.1. Modernizuoti švietimo paslaugas teikiančias įstaigas. |

|  |
| --- |
| **Susiję įstatymai ir kiti norminiai aktai:** Lietuvos Respublikosšvietimo įstatymas**,** biudžetinių įstaigų veiklą reglamentuojantys teisės aktai. |

**Strateginio veiklos plano priedai**

1a forma Strateginis veiklos planas 2021-2023 m.

1b forma Programos aprašymas

1 lentelė: 2020 – 2023 m. programos tikslų, uždavinių, uždavinių vertinimo kriterijai, priemonių ir

priemonių išlaidų suvestinė

2 lentelė: 2020-2021 m. programos išlaidų ir projekto suvestinė

3 lentelė: 2020-2021 m. SVP Ugdymo kokybės ir sporto plėtros programos išlaidų suvestinė

4 lentelė: 2021-2023 m. bendras lėšų poreikis ir numatomi finansavimo šaltiniai

Direktorė Raimonda Jaruškevičienė

Vyr. buhalterė Irena Vinčienė

Asmuo atsakingas už programos koordinavimą

|  |  |
| --- | --- |
| Telefonas | 8 ~ 441 62254 |
| Data | 2020-10-26 |